Kvartnikas

Kvartnikas ( 'ketvirtis') – Lenkijos sidabrinė moneta, palyginus trumpai naudota XIII–XIV a.

Raida 

Kvartnikas buvo pirmasis bandymas supaprastinti Lenkijoje tuo metu naudojamą atsiskaitymą smulkiais denarais ir naudoti stambesnę sidabrinę monetą. Jos pavadinimas kilo iš to, kad jis turėjo 1/4 skojco, (t. y. 1/94 grivinos) sidabro. Tuo tarpu denaras atitiko 1/240 grivinos sidabro.

Pirmieji kvartnikai XIII a. kaldinti Silezijoje ir Didžiojoje Lenkijoje, nuo 1337 m. vidurio – Mažojoje Lenkijoje. XIV a. pradžioje Lenkijoje pradėjus kursuoti Prahos grašiui, o vėliau – Krokuvos grašiui (kurie sudarė 1/48 grivinos sidabro), kvartnikas tapo lygus pusei grašio (dėl to kartais buvo vadinamas pusgrašiu). Oficialiai pusgrašio monetos pradėtos kaldinti pačioje XIV a. pabaigoje ir galutinai pakeitė kvartnikus.

Nuorodos 

Monetos
Lenkijos istoriniai pinigai